Cahan qarı ilə deyişmə
Cahan
Söylə görüm haralısan?
Danış indi sözün oğlan,
Ağlı, göylü, qaralısan,
Çıxart baxım sazın oğlan.

Aşıq Hüseyn
Mənim əslim gəncəlidi, 
Şəmkirbasan elim mənim. 
Səyasətlər çəkib başım, 
Düşüb bura yolum mənim.

Cahan
Danışıqda naçar olsan, 
Bağlamalar açar olsan,
Gecə durub qaçar olsan, 
İzlədərəm izin oğlan.

Aşıq Hüseyn
Dostun yolunda naçaram, 
Çox bağlamalar açaram, 
Ölüncə çətin qaçaram, 
Kəssələr də dilim mənim.

Cahan
Reyhan sinəni dağladar, 
Qollarını dar bağladar, 
Anacığmı ağladar,
Çəkən olmaz nazm oğlan.

Aşıq Hüseyn
Dəryalara dalaram mən, 
Canım oda salaram mən,
O reyhanı alaram mən,
Ona çatsa əlim mənim.

Cahan
Xoş gəlibsən Naxçıvana, 
Dərdini söylə Cahana,
Səni yetirrəm Reyhana,
Onu görər gözün oğlan.

Aşıq Hüseyn
Aşıq Söyün, aç meydanı, 
Gəldim görüm Naxçıvanı, 
Bircə qucsaydım Reyhanı, 
Dərdim yoxdu, ölüm mənim.
XIX əsrin deyişmələri